Diari Oficial de la Generalitat Valenciana


Sumari del DOGV 4792, del 07-07-2004 (2004/6723)

RESOLUCIÓ de 22 de juny de 2004, del director general d'Ensenyament, per la qual es resol el concurs públic per a la concessió d'assignacions per despeses extraordinàries de funcionament i subvencions per a la realització d'estades formatives en empreses d'altres països d'Europa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4792

Data del DOGV
:   07-07-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/6723


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 22 de juny de 2004, del director general d'Ensenyament, per la qual es resol el concurs públic per a la concessió d'assignacions per despeses extraordinàries de funcionament i subvencions per a la realització d'estades formatives en empreses d'altres països d'Europa. [2004/M6723]
  
L'Orde de 20 de febrer de 2004, de la Conselleria de Cultura, Educació i Esport (DOGV de 25.03.2004), convocava concurs públic per a la concessió d'assignacions per despeses extraordinàries de funcionament i subvencions per a la realització d'estades formatives en empreses d'altres països d'Europa, per alumnes de centres docents no universitaris, públics i privats concertats, de la Comunitat Valenciana.
  
Una vegada finalitzat el procés d'estudi i selecció dels projectes presentats, en compliment del que indica la base deu de l'annex I a l'orde de convocatòria i, en virtut de la seua disposició final primera, resolc:
  
Primer
  
A càrrec del crèdit consignat en el capítol II, del programa 421.30, del pressupost de la Generalitat Valenciana per a 2004, adjudicar les assignacions per despeses extraordinàries de funcionament als projectes dels centres docents públics, dependents de la Conselleria de Cultura, Educació i Esport, que figuren en l'annex I, en les quanties i condicions indicades.
  
Segon
  
A càrrec del crèdit existent en la línia pressupostària T0086000, del programa 421.30, secció 09, servici 02, del Pressupost de la Generalitat Valenciana per al 2004, adjudicar les subvencions als projectes dels centres docents, privats concertats, que figuren en l'annex II, en les quanties i condicions indicades.
  
Tercer
  
No concedir assignació als projectes dels centres docents que figuren en l'annex III.
  
Quart
  
L'efectivitat de la present resolució queda condicionada a l'expressa acceptació de realitzar el projecte amb l'ajuda econòmica concedida.
  
Els centres privats concertats per a percebre la subvenció atorgada, han de presentar, abans del 10 de desembre de 2004, els justificants de despesa relacionats amb el projecte i, si així ho sol·liciten, podran rebre el 40% de la subvenció assignada, prèvia presentació del corresponent aval (punt 3 de la base onze, de l'annex I a l'orde de convocatòria).
  
Quint
  
Els centres privats concertats, de conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, podran interposar contra esta resolució, que posa fi a la via administrativa, un recurs de reposició amb caràcter potestatiu o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 22 de juny de 2004.- El director general d'Ensenyament: Josep Vicent Felip i Monlleó.